Πρόταση οδηγίας του Συμβουλίου για την πρώτη τροποποίηση της οδηγίας 90/394/ΕΟΚ σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (95/C 317/06) (Κείμενο που παρουσιάζει ενδιαφέρον για τον ΕΟΧ) COM(95) 425 τελικό - 95/0229(SYN)

(Υποβλήθηκε από την Επιτροπή στις 14 Σεπτεμβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 118 Α,

την οδηγία 90/394/ΕΟΚ του Συμβουλίου της 28ης Ιουνίου 1990 σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (1), και ιδίως το άρθρο 16,

την πρόταση της Επιτροπής η οποία διατυπώθηκε μετά από ανταλλαγή απόψεων με τη συμβουλευτική επιτροπή, για την ασφάλεια, την υγιεινή και την προστασία της υγείας στον τόπο εργασίας,

Σε συνεργασία με το Ευρωπαϊκό Κοινοβούλιο,

Έχοντας υπόψη τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 118 Α της συνθήκης προβλέπει ότι το Συμβούλιο θεσπίζει με οδηγίες τις ελάχιστες προδιαγραφές για την προώθηση βελτιώσεων, ιδίως στο χώρο εργασίας, προκειμένου να εξασφαλιστεί υψηλότερο επίπεδο προστασίας της ασφάλειας και της υγείας των εργαζομένων 7

ότι, δυνάμει του άρθρου αυτού, στις εν λόγω οδηγίες πρέπει να αποφεύγεται η επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη μικρών και μεσαίων επιχειρήσεων 7

ότι η οδηγία 91/325/ΕΟΚ της Επιτροπής (2) της 1ης Μαρτίου 1991, για τη δωδέκατη προσαρμογή στην τεχνική πρόοδο της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών, εισάγει στο παράρτημα ΙΙΙ νέες ενδείξεις κινδύνου για τον προσδιορισμό των κινδύνων για την υγεία, οι οποίοι προέρχονται από την παρατεταμένη έκθεση και τον κίνδυνο καρκίνου λόγω εισπνοής 7

ότι, σε όλες τις καταστάσεις εργασίας οι εργαζόμενοι πρέπει να προστατεύονται από παρασκευάσματα που περιέχουν ένα ή περισσότερους καρκινογόνους παράγοντες 7

ότι, για μερικούς παράγοντες είναι αναγκαίο να εξετάζονται όλες οι οδοί απορρόφησης, συμπεριλαμβανομένης της δυνατότητας επιδερμικής διείσδυσης, ώστε να εξασφαλίζεται το καλύτερο δυνατό επίπεδο προστασίας 7

ότι η διατύπωση του σημείου 2 του παραρτήματος Ι της οδηγίας 90/394/ΕΟΚ σχετικά με τους πολυκυκλικούς αρωματικούς υδρογονάνθρακες έθεσε προβλήματα ερμηνείας σε πολλά κράτη μέλη 7 ότι, επομένως, απαιτείται νέα και ακριβέστερη διατύπωση 7

ότι το άρθρο 16 της παραπάνω οδηγίας 90/394/ΕΟΚ προβλέπει τον καθορισμό οριακών τιμών έκθεσης με βάση τις διαθέσιμες πληροφορίες, συμπεριλαμβανομένων των επιστημονικών και τεχνικών δεδομένων, όσον αφορά όλους εκείνους τους καρκινογόνους παράγοντες για τους οποίους τούτο είναι δυνατόν 7

ότι οι οριακές τιμές επαγγελματικής έκθεσης πρέπει να θεωρούνται ως σημαντικό συστατικό των γενικών ρυθμίσεων για την προστασία των εργαζομένων 7 ότι τέτοιες οριακές τιμές πρέπει να υπόκεινται σε διαρκή εξέταση και να αναθεωρούνται, εφόσον αυτό κρίνεται απαραίτητο με βάση πιο πρόσφατα επιστημονικά δεδομένα 7

ότι το βενζόλιο είναι καρκινογόνος παράγοντας ο οποίος είναι παρών σε πολλές καταστάσεις εργασίας 7 ότι, επομένως, μεγάλος αριθμός εργαζομένων εκτίθεται σε πιθανό κίνδυνο για την υγεία του 7 ότι, αν και οι σημερινές επιστημονικές γνώσεις δεν επιτρέπουν τον καθορισμό κάποιου επιπέδου, κάτω από το οποίο οι κίνδυνοι για την υγεία παύουν να υφίστανται, κάποια μείωση της έκθεσης στο βενζόλιο θα μειώσει εντούτοις αυτούς τους κινδύνους 7

ότι η τήρηση των ελάχιστων προδιαγραφών για την προστασία της υγείας και της ασφάλειας των εργαζομένων από τους ιδιαίτερους κινδύνους που συνδέονται με καρκινογόνους παράγοντες, όχι μόνο εξασφαλίζει την προστασία της υγείας και της ασφάλειας κάθε μεμονωμένου εργαζόμενου, αλλά παρέχει και ένα ελάχιστο επίπεδο προστασίας όλων των εργαζομένων στην Κοινότητα, κάτι που εμποδίζει οποιαδήποτε πιθανή στρέβλωση στον τομέα της ανταγωνιστικότητας 7

ότι πρέπει να ληφθούν μέτρα για την εξασφάλιση της προστασίας της υγείας και της ασφάλειας των εργαζομένων, σε περίπτωση παρεκκλίσεων που προβλέπονται για συγκεκριμένες δραστηριότητες ή τομέα δραστηριότητας, όπου η εφαρμογή της οριακής τιμής που προτείνεται για το βενζόλιο μπορεί να είναι δύσκολο να επιτευχθεί μέσα στην προτεινόμενη προθεσμία 7

ότι στις περισσότερες μικρές και μεσαίες επιχειρήσεις όπου το βενζόλιο χρησιμοποιείται κυρίως ως διαλύτης δεν απαιτείται η λήψη μέτρων για τη μείωση της έκθεσης καθώς υπάρχουν ήδη νομικές διατάξεις σε όλα σχεδόν τα κράτη μέλη για τον περιορισμό ή την απαγόρευση της χρήσης του 7

ότι πρέπει να θεσπιστεί συνεπές επίπεδο προστασίας από τους κινδύνους που συνδέονται με καρκινογόνους παράγοντες για την Κοινότητα στο σύνολό της και ότι αυτό το επίπεδο προστασίας δεν πρέπει να καθοριστεί με λεπτομερείς προδιαγραφές που θα αποτελούν κανόνες, αλλά με ένα πλαίσιο γενικών αρχών που θα επιτρέπει στα κράτη μέλη να εφορμόσουν με συνέπεια τις ελάχιστες προδιαγραφές 7

ότι η τροποποίηση αυτή αποτελεί πρακτική πτυχή της υλοποίησης της κοινωνικής διάστασης της εσωτερικής αγοράς 7

ότι, σύμφωνα με την απόφαση 74/325/ΕΟΚ (3), όπως τροποποιήθηκε τελευταία από την πράξη προσχώρησης του 1985, η Επιτροπή πρέπει να διαβουλεύεται τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας, με σκοπό την κατάρτιση προτάσεων στον τομέα αυτό,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Με το παρόν άρθρο, η οδηγία 90/394/ΕΟΚ τροποποιείται ως εξής:

1. Το άρθρο 2 αντικαθίσταται από το ακόλουθο:

«Άρθρο 2

Για τους σκοπούς της παρούσας οδηγίας:

α) "καρκινογόνος παράγοντας" σημαίνει:

i) ουσία η οποία, σύμφωνα με τα κριτήρια του παραρτήματος VI της οδηγίας 67/548/ΕΟΚ, κατατάσσεται στην κατηγορία 1 ή 2 καρκινογόνων παραγόντων,

ii) παρασκεύασμα αποτελούμενο από μία ή περισσότερες ουσίες οι οποίες αναφέρονται στο στοιχείο α) σημείο i), όπου η συγκέντρωση μιας ή περισσότερων επιμέρους ουσιών ανταποκρίνεται στις απαιτήσεις σχετικά με τα όρια συγκέντρωσης για την ταξινόμηση του παρασκευάσματος στην κατηγορία 1 ή 2 καρκινογόνων παραγόντων που ορίζονται είτε:

- στο παράρτημα Ι της οδηγίας 67/548/ΕΟΚ,

- στο παράρτημα Ι της οδηγίας 88/379/ΕΟΚ ή όπου η ουσία ή οι ουσίες δεν εμφανίζονται στο παράρτημα Ι της οδηγίας 67/548/ΕΟΚ ή εμφανίζονται σ' αυτό χωρίς όρια συγκέντρωσης,

iii) ουσία, παρασκεύασμα ή διαδικασία που αναφέρεται στο παράρτημα Ι καθώς και ουσία ή παρασκεύασμα που εκπέμπεται μέσω διαδικασίας που αναφέρεται στο παράρτημα Ι 7

β) "οριακή τιμή" σημαίνει, εκτός αν ορίζεται διαφορετικά, το όριο της συγκέντρωσης ενός "καρκινογόνου παράγοντα" στον αέρα μέσα στη "ζώνη αναπνοής ενός εργαζομένου".»

2. Το άρθρο 3 παράγραφος 3 αντικαθίσταται από το ακόλουθο:

«3. Επιπλέον, κατά την εκτίμηση του κινδύνου, πρέπει να λαμβάνονται υπόψη όλοι οι άλλοι τρόποι έκθεσης, όπως η απορρόφηση στο και/ή από το δέρμα.»

3. Στο άρθρο 16, προστίθεται η παρακάτω παράγραφος 3:

«3. Στην περίπτωση παρεκκλίσεων που προβλέπονται στο παράρτημα ΙΙΙ, τα κράτη μέλη υποχρεούνται να εξασφαλίζουν ότι οι εργοδότες συμμορφούνται με τις διαδικασίες και τα μέτρα ώστε να λαμβάνουν επαρκείς προφυλάξεις για την προστασία της υγείας και της ασφάλειας των εν λόγω εργαζομένων.»

4. Το σημείο 2 του παραρτήματος Ι αντικαθίσταται από το ακόλουθο:

«2. Εργασίες που συνεπάγονται έκθεση σε πολυκυκλικούς ρωματικούς υδρογονάνθρακες που περιέχονται μέσα σε αιθάλη άνθρακα, ανθρακόπισσας ή πισσάσφαλτο.»

5. Το μέρος Α του παραρτήματος ΙΙΙ αντικαθίσταται με το ακόλουθο:

«>ΘΕΣΗ ΠΗΝΑΚΑ>»

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για τη συμμόρφωση με την οδηγία αυτή, το αργότερο μέχρι την 31η Δεκεμβρίου 1998 και ενημερώνουν αμέσως σχετικά την Επιτροπή.

Όταν τα κράτη μέλη εκδίδουν τις διατάξεις αυτές, θα πρέπει οι τελευταίες να περιλαμβάνουν αναφορά στην οδηγία αυτή ή να συνοδεύονται από τέτοια αναφορά κατά το χρόνο της επίσημης δημοσίευσής τους. Η διαδικασία για την αναφορά αυτή θεσπίζεται από τα κράτη μέλη.

2. Τα κράτη μέλη ανακοινώνουν στην Επιτροπή τα κείμενα των διατάξεων της εθνικής νομοθεσίας την οποία εκδίδουν στο πεδίο που καλύπτει η οδηγία αυτή.

Άρθρο 3

Η παρούσα οδηγία απευθύνεται στα κράτη μέλη.

(1) ΕΕ αριθ. L 196 της 26. 7. 1990, σ. 1.

(2) ΕΕ αριθ. L 180, της 8. 7. 1991, σ. 1.

(3) ΕΕ αριθ. L 185 της 9. 7. 1974, σ. 15.